Nuusbrief - 10 September 2021
Al ons leerders het die voorreg gehad om die afgelope maand op klasbesoeke die Welgemeend Maand van Kuns-uitstalling by te woon.
In sekere groepe het die onderwysers leerders uitgenooi om in geskrewe vorm te reflekteer op enige van die skilderye wat 'met hul praat'.
Lees net die aangrypende gedig wat Henri Malan in graad 10 skryf oor Gina Heyer se skildery (hier bo). Dit wil gedoen wees, woordkunstenaar-Henri!
Ek wandel in hierdie kaal koue gange
En soek na jou tot die beste van my vermoë
Ek hardloop na jou refleksie in die venster
Maar staar dan myself in die oë
Want ek is in lewende lywe alles wat fout is met jou
Ek is die gal in jou sere, die gif wat jy brou
En die woorde waarmee jy foutvind met my
Is dieselfde woorde waarmee jy jouself flenters sny
Jou haat vir jouself is die muur wat ons skei
Dit is die doolhof
Wat jou in twee stukke skeur
Noordpool en noordpool wat mekaar tot in ewigheid afweer
So maak vrede met my
Voor jy in hierdie ysige gepolariseerde gange verkluim
Dit was met groot trots dat ons Woensdag die nuwe leerderleiers vir 2021/2022 aangekondig het. Baie geluk aan ons nuwe matriekraad en VRL!
Elke nuwe JvR-leerderleier het Woensdag 'n "Lucky Bamboo" ontvang. Dit simboliseer goeie geluk en voorspoed en die plant is ook bekend daarvoor dat dit die vloei van positiewe energie versterk.
Ons gaan vandag en more by die prefektekamp 'n bietjie rondom hierdie gedagtes met die nuwe leiers werk. Ons wens is dat hul inspirasie uit hierdie gedagtes sal put.
De Lange, Thea
VERTEENWOORDIGENDE RAAD VAN LEERDERS 2021/2022
Graad 9 (2022)
Graad 10 (2022)
Graad 11 (2022)
Die hele JvR-familie is baie trots op elkeen van julle en wens julle alle voorspoed toe vir die groot taak wat op jul wag.
Ons is ongelooflik trots om more om 18:00 die finale ronde van die Pieter Kooij-musiekkompetisie by Welgemeend aan te bied! Van Kaapstad se mees talentvollle jeugmusici sal in aksie wees.
Die uitvoering vind voor 'n groep uitgenooide gaste in Welgemeend plaas, maar die kompetisie word ook lewendig gestroom sodat u dit in die gemak van u huis kan beleef. Kaartjies vir dié lewendige uitsending is teen R50 op Quicket beskikbaar. Bespreek gerus hier: https://qkt.io/mmXzwZ Moenie dit misloop nie!
Loer ook gerus na die indrukwekkende finaliste se profielinligting by die volgende skakel: https://tinyurl.com/3td7rz56
Baie geluk en dankie aan ons musiek- en kultuurhoof, mnr. Geruan Geldenhuys, vir sy professionele aanslag in die organisering en aanbieding van dié spesiale kompetisie.
Ons toetsreeks skop Maandag, 20 September af en eindig op Donderdag, 30 September. Ons hoop dat al ons Jan van Riebeeckers in die volgende week gefokus sal werk en goed sal voorberei vir hierdie belangrike assesseringsgeleentheid.
Kliek gerus hier om die toetsreeksrooster af te laai.
Ouers word herinner dat leerders wat 'n vraestel misloop, 'n mediese sertifikaat moet inhandig. Kontak asseblief adjunkhoof, me. L Visser by lizette.visser@janvanriebeeck.co.za vir enige navrae.
Elke Jan van Riebeecker het die afgelope week die inligting ontvang om op dié platform te registreer. Verseker asseblief die naweek dat u kind geregistreer het.
Ons sal Maandag in die registerperiode 'n opname maak om te bepaal of al ons leerders geregistreer het.
Deelnemers het fondse ingesamel vir verskeie organisasies en 'n totaal van R5 400 is ingesamel. Baie dankie en geluk aan Thea de Lange wat die meeste geld (R3 500) vir Atlantic Hope ingesamel het!
Ons is baie opgewonde om 'n voorstelling van die volgende fase van ons kampusuitbreiding te deel. Die beplanning aan die nuwe JvR-studenteplein en -trappe aan die agterkant van die skoolgebou is goed op dreef en die groot werk begin in die Oktober-skoolvakansie!
Kyk gerus hier en hier om te sien hoe mooi ons studenteplein gaan lyk.
Vandag is die laaste dag vir donasies vir hierdie projek. Indien u nog wil bydra, betaal gerus via Karri. Baie dankie vir u ondersteuning!
Die 2021 Welgemeend Maand van Kuns word nog tot volgende Vrydag aangebied.
Die program is hier beskikbaar.
Kom luister ook Sondagoggend om 11:30 na oudleerder, Gerhard Joubert, se besondere klassieke klavieruitvoering. Kliek hier vir die besonderhede.
Wat 'n mens nie als sal doen in die naam van fondsinsameling nie!
Kom kyk gerus hoe ek en die skoolhoof van die laerskool, Naas Beets, mekaar die stryd aansê op die tennisbaan.
Ons samel geld in vir ligte vir die tennisbane by die hoër- en laerskool - en daar is heerlike feestelikhede vir diegene wat net een oog op die baan wil hou en eerder die gesellige samesyn wil geniet.
Kliek hier vir al die inligting en kom geniet die middag saam met ons! U kan kaartjies by die volgende skakel koop: https://www.quicket.co.zaTennisope
Die trekking vind volgende Vrydag, 17 September plaas.
Ons nooi graag ons hele Jan van Riebeeck-gemeenskap uit om volgende Saterdag, 18 September, dié sportdag saam met ons te kom geniet.
Ons begin die oggend 8:00-9:00 9 uur met 'n bergfietsuitdaging. Jy hoef nie fiks te wees nie - bring net genoeg uithouvermoë! Daarna gaan ons hokkie, raakrugby, netbal en skaak speel. Ons sluit die dag af deur 'n bietjie op ons nuwe fiersrybaan te hardloop.
Skryf gerus in by https://bit.ly/SportfamilieJvR
Mia Vorster en Layla Erasmus in graad 9 het die afgelope Sondag aan die Westelike Provinsie Ritmiese Gimnastiekkampioenskappe deelgeneem - Vlak 8-o/15: tou, bal en vryhand.
Layla - silwer vir bal en silwer vir vryhand
Mia - goud vir tou
Mia het algeheel derde geëindig en 'n bronsmedalje verower. Layla eindig vyfde.
Hulle neem in Oktober aan die SA-spele in Pretoria deel.
Oefening gaan volgende week soos vandeesweek voort, dus sal daar Maandag kortafstande, verspring en spiesgooi plaasvind. Ons doen weer eens 'n beroep dat atlete hulle MBK- of atletiekdrag dra wanneer hul kom oefen.
Dit sal die laaste week wees dat oefeninge in hierdie formaat sal geskied aangesien ons die 20ste met ons toetsreeks begin.
Kianna-Gro Liversage en Kian Eksteen in graad 8 het hul junior lewensreddingskursus by Big Bay Lewensredding Klub geslaag. Die kursus bestaan uit 'n praktiese assessering en 'n teorievraestel en sluit onder andere die volgende in: noodhulp, kommunikasie, radioprosedures en lewensredding.
Ons wens hul hartlik geluk met hierdie besondere prestasie!
Jan van Riebeeck sluit die tafeltennisliga op 'n hoë noot af.
Ons seuns wen vir Edgemead se tweede span oortuigend 5-1! Ongelukkig is die meisies se laaste wedstryde afgestel.
As gevolg van die Covid-19-regulasies het ons slegs 'n verkorte liga gehad.
Die seuns het in die tweede liga deelgeneem en eindig in die 3de plek en ons meisies is tweede in die damesliga, kort op die hakke van Fairmont. Dit wil gedoen word vir die eerste tafeltennisseisoen, Jan van Riebeeckers!
Baie dankie aan elke leerder wat aan die liga deelgeneem het en wat by die oefeninge betrokke was. Ons sien uit na volgende jaar se seisoen!
Nian du Toit en Roelf van der Merwe het beide in hulle Lead-lisensietoetse bewys dat hul na die volle sportklimstandaard van "Lead" mag vorder - nou begin dinge in alle erns vir hulle. Díe twee is die eerste van ons nuwelinge om hierdie vlak te bereik - baie geluk, manne!
Daar sal geen verdere dansoefening die kwartaal wees nie. Ons begin weer die eerste Vrydag in die nuwe kwartaal.
Die klerewinkel sal vir die volgende twee weke gesluit wees. Maak gerus 'n afspraak by me. Sanette van Loggerenberg indien u iets dringend benodig. Haar e-posadres is sannette.loggerenberg@janvanriebeeck.co.za.
VERJAARDAE: 11 TOT 17 SEPTEMBER 2021
Giulia Nel (10R)
Karla de Villiers (9J)
Mnr. Werner Cronjé
Erin Nell (12R)
Me. Roosmaryn Schwartz
Alexa Lombaard (8R)
Juliette Lombaard (8R)
Shafiek Munnik (8R)
Marianne Nel (9R)
Jordan Thimas (8J)
Mia Wadsworth (10V)
Tiaan Groenewald (12R)
Francois Roux (12V)
Daniël Strydom (11J)
Jadon October (12V)
ONTMOET ONS ONDERWYSERS: ME. SONET MEYER
Me. Sonet Meyer matrikuleer aan Hoërskool Nelspruit in die Laeveld. Sy voltooi haar B-Rek-graad aan die Universiteit Stellenbosch waarna sy by EOH in Kaapstad in die finansiële afdeling werksaam is.
Mettertyd het haar passie vir onderwys en afrigting ontwikkel en gevolglik voltooi sy ook haar NOS. Sy bou ervaring op as onderwyser in die twee plattelandse dorpies van Ceres en Porterville en ook in Hong Kong vir 'n paar jaar.
Sonet glo in inklusiwiteit in die klaskamer, aanpasbaarheid as 'n onderwyser en om die leerder se potensiaal as mens te bevorder.
Sy bied tans Rekeningkunde vir graad 9-12 aan, is die hokkieorganiseerder, hulpvoog vir graad 8's asook die Cambridge-programkoördineerder.